section_heading: Povijest
paragraph_text: Područje današnjeg Kestela ima dugi kontinuitet naseljenosti jer su na lokalitetu i okolici grada pronađeni arheološki ostaci civilizacije još od prapovijesnih vremena preko svih naroda koji su živjeli i upravljali teritorijem zapadne Mađarske i tamo ostavili svoj pečat. Uz ostala nalazišta ističu se i ostaci temelja nekadašnje rimske utvrde.